เขตคลองเตย

คลองเตย เป็นหนึ่งในห้าสิบเขตของกรุงเทพมหานคร ถือเป็นเขตเศรษฐกิจใหม่และการพัฒนาตามแนววงแหวนอุตสาหกรรม

 ที่ตั้งและอาณาเขต 

เขตคลองเตยตั้งอยู่ริมฝั่งแม่น้ำเจ้าพระยา ทางตอนกลางค่อนไปทางตะวันตกของฝั่งพระนคร มีอาณาเขตติดต่อกับเขตต่าง ๆ เรียงตามเข็มนาฬิกาดังนี้
 ทิศเหนือและทิศตะวันออก ติดต่อกับเขตวัฒนา มีถนนสุขุมวิทฟากเหนือเป็นเส้นแบ่งเขต
 ทิศใต้ ติดต่อกับเขตพระโขนงและอำเภอพระประแดง (จังหวัดสมุทรปราการ) มีซอยสุขุมวิท 52 (ศิริพร), แนวเส้นตรงจากซอยสุขุมวิท 52 ไปบรรจบจุดกึ่งกลางแม่น้ำเจ้าพระยา และแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับเขตยานนาวา เขตสาทร และเขตปทุมวัน มีขอบทางรถไฟสายแม่น้ำฟากตะวันออกเป็นเส้นแบ่งเขต

 ประวัติ 
ย้อนไปถึงประมาณพุทธศตวรรษที่ 14 (คริสต์ศตวรรษที่ 9) บริเวณเขตคลองเตยเคยเป็นที่ตั้งของ เมืองปากน้ำพระประแดง เป็นเมืองหน้าด่านปากน้ำเจ้าพระยาก่อนที่จะขึ้นไปสู่เมืองอื่น ๆ (อยู่ตรงข้ามกับเมือง (อำเภอ) พระประแดงในปัจจุบัน ซึ่งสร้างขึ้นในสมัยรัชกาลที่ 1)

เมื่อมีการจัดการปกครองส่วนภูมิภาคในสมัยรัชกาลที่ 5 บริเวณนี้จึงอยู่ในเขตการปกครองของเมือง (จังหวัด) พระประแดง โดยมีฐานะเป็น ตำบลคลองเตย ขึ้นกับอำเภอพระโขนง ต่อมาอำเภอพระโขนงได้ย้ายมาขึ้นกับจังหวัดพระนคร และได้มีการยุบรวมจังหวัดธนบุรีกับจังหวัดพระนคร เปลี่ยนฐานะเป็นนครหลวงกรุงเทพธนบุรีและกรุงเทพมหานคร ซึ่งได้เปลี่ยนการเรียกหน่วยการปกครองใหม่ด้วย ตำบลคลองเตยจึงเปลี่ยนแปลงฐานะเป็น แขวงคลองเตย เป็นพื้นที่การปกครองของสำนักงานเขตพระโขนง

ภายหลังเขตพระโขนงมีความเจริญและมีประชากรหนาแน่นขึ้น พื้นที่บางแห่งอยู่ไกลจากสำนักงานเขต ในวันที่ 27 เมษายน พ.ศ. 2532 กรุงเทพมหานครจึงได้จัดตั้งสำนักงานเขตพระโขนง สาขา 1 (คลองเตย) ขึ้นดูแลแขวงคลองเตย แขวงคลองตัน และแขวงพระโขนง และในวันที่ 9 พฤศจิกายน พ.ศ. 2532 กระทรวงมหาดไทยได้แบ่งพื้นที่แขวงทั้งสามตั้งเป็น เขตคลองเตย กรุงเทพมหานคร 

จนกระทั่งในวันที่ 31 มีนาคม พ.ศ. 2538 กรุงเทพมหานครได้จัดตั้งแขวงคลองเตยเหนือ แขวงคลองตันเหนือ และแขวงพระโขนงเหนือ โดยใช้ถนนสุขุมวิทเป็นเส้นแบ่งเขตออกจากแขวงเดิม และให้สำนักงานเขตคลองเตย สาขา 1 ดูแลพื้นที่แขวงใหม่ดังกล่าวซึ่งต่อมาได้แยกออกไปเป็นเขตวัฒนาใน พ.ศ. 2540

 การแบ่งเขตการปกครอง 
เขตคลองเตยมีหน่วยการปกครองย่อย 3 แขวง ได้แก่
หมายเลขอักษรไทยอักษรโรมันพื้นที่(ตร.กม.)จำนวนประชากร(ธันวาคม 2566)ความหนาแน่นประชากร(ธันวาคม 2566)แผนที่คลองเตยKhlong Toei7.24957,8237,976.69150px|แผนที่คลองตันKhlong Tan1.89510,6335,611.08พระโขนงPhra Khanong3.85021,0585,469.61  ทั้งหมด 12.99489,5146,888.87

 ประชากร 
 สถิติประชากรตามทะเบียนราษฎรเขตคลองเตยสำนักบริหารการทะเบียน. กรมการปกครอง. กระทรวงมหาดไทย. "จำนวนประชากรและบ้าน." [ออนไลน์]. เข้าถึงได้จาก: http://stat.dopa.go.th/xstat/popyear.html 2556. สืบค้น 3 เมษายน 2556. ปี (พ.ศ.)  ประชากร  การเพิ่มและการลด 2535  245,766  ไม่ทราบ 2536  242,766  -3,000 2537  238,624  -4,142 2538  232,935  -5,689 2539  150,433  แบ่งเขต 2540  147,855  -2,578 2541  144,595  -3,260 2542  142,029  -2,566 2543  138,803  -3,226 2544  136,467  -2,336 2545  134,802  -1,665 2546  133,131  -1,671 2547  124,684  -8,447 2548  122,919  -1,765 2549  121,504  -1,415 2550  119,909  -1,595 2551  118,412  -1,497 2552  114,694  -3,718 2553  112,906  -1,788 2554  110,481  -2,425 2555  109,001  -1,480 2556  108,066  -935 2557  107,221  -845 2558  106,233  -988 2559  104,211  -2,022 2560  102,495  -1,716 2561  101,543  -952 2562  101,244  -299 2563  93,193  -8,051 2564  91,636  -1,557 2565  90,446  -1,190 2566  89,514  -932
 สถานที่สำคัญ 
250px|right|thumb|สวนป่าเบญจกิติ
 การไฟฟ้านครหลวง สำนักงานใหญ่
 สถานีขนส่งผู้โดยสารกรุงเทพ (เอกมัย)
 ศูนย์การประชุมแห่งชาติสิริกิติ์
 อุทยานเบญจสิริ
 สวนเบญจกิติ
 สวนป่าเบญจกิติ
 ช่อง 3 เอชดี
 กรมศุลกากร
 ท่าเรือกรุงเทพ
 การท่าเรือแห่งประเทศไทย
 แพตสเตเดียม (สนามกีฬาการท่าเรือแห่งประเทศไทย) สโมสรฟุตบอลการท่าเรือแห่งประเทศไทย
 ศูนย์ส่งเสริมและพัฒนาการเรียนรู้ทางวิทยาศาสตร์ (ท้องฟ้าจำลองกรุงเทพ)
 วัดคลองเตยใน
 วัดคลองเตยนอก
 วัดสะพาน
 ตำหนักปลายเนิน
สถานีตำรวจนครบาลท่าเรือ

 สถานศึกษา 
 โรงเรียนปทุมคงคา
 โรงเรียนพระหฤทัยคอนแวนต์
 โรงเรียนศรีวิกรม์
 โรงเรียนสายน้ำผึ้ง ในพระอุปถัมภ์ฯ
 มหาวิทยาลัยกรุงเทพ วิทยาเขตกล้วยน้ำไท

 การคมนาคม 
 ทางบก 
 ถนนพระรามที่ 4
 ถนนสุขุมวิท
 ถนนสุนทรโกษา
 ถนนอาจณรงค์
 ถนนทางรถไฟสายเก่าปากน้ำ
 ถนนเกษมราษฎร์
 ถนนรัชดาภิเษก
 ถนนพระรามที่ 3
 ทางพิเศษเฉลิมมหานคร
 ทางพิเศษฉลองรัช

 ทางน้ำ 
 แม่น้ำเจ้าพระยา
 คลองพระโขนง
 คลองขุดท่าเรือ

 ระบบขนส่งมวลชน 
รถไฟฟ้ามหานคร สายเฉลิมรัชมงคล
 สถานีคลองเตย บริเวณถนนพระรามที่ 4 ด้านหน้าสำนักงานการไฟฟ้านครหลวงเขตคลองเตย บริเวณทิศตะวันออกของจุดตัดทางรถไฟสายแม่น้ำ และทางขึ้น–ลงทางพิเศษเฉลิมมหานคร (ทางด่วนขั้นที่ 1) ซึ่งเป็นจุดบรรจบถนนพระรามที่ 4 ถนนเชื้อเพลิง และถนนดวงพิทักษ์
 สถานีศูนย์การประชุมแห่งชาติสิริกิติ์ บริเวณถนนรัชดาภิเษก–พระรามที่ 4 ด้านหน้าศูนย์การประชุมแห่งชาติสิริกิติ์ บริเวณทิศเหนือของทางแยกพระรามที่ 4 จุดบรรจบของถนนรัชดาภิเษก ถนนพระรามที่ 4 และถนนพระรามที่ 3

รถไฟฟ้าบีทีเอส สายสุขุมวิท (ร่วมกับเขตวัฒนา)
 สถานีนานา
 สถานีอโศก
 สถานีพร้อมพงษ์
 สถานีทองหล่อ
 สถานีเอกมัย
 สถานีพระโขนง
 สถานีอ่อนนุช

เศรษฐกิจชุมชน
ที่ชุมชนเกาะกลางน้ำ เขตคลองเตย ผู้ที่อาศัยอยู่ยังชุมชนนี้ประกอบอาชีพเกษตรกรรม ด้วยการปลูกผักและเพาะเห็ดหลายชนิด เช่น เห็ดนางฟ้า เห็ดนางฟ้าภูฏาน เห็ดเป๋าฮื้อ เห็ดหูหนู

 เหตุการณ์สำคัญ 
เมื่อวันที่ 2 มีนาคม พ.ศ. 2534 ได้เกิดเหตุเพลิงไหม้โกดังเก็บสารเคมีของการท่าเรือแห่งประเทศไทย มีผู้เสียชีวิตทันที 4 ราย บาดเจ็บสาหัส และทุพพลภาพจำนวนมาก ตำรวจดับเพลิงบาดเจ็บสาหัส 16 ราย ชาวบ้านบาดเจ็บสาหัส 27 ราย ไร้ที่อยู่อาศัย 5,417 ราย  บ้านไฟไหม้ 647 หลัง

 อ้างอิง 

 แหล่งข้อมูลอื่น 
 เว็บไซต์สำนักงานเขตคลองเตย